
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
					SERVICIUL STRATEGII- PROGRAME
,,In slujba oamenilor”




Nr.   15312/26.11.2018                                                                     


RAPORT DE SPECIALITATE
privind acordarea a 230 porții de hrană gratuită unor centre/complexuri din cadrul Direcției de Asistență Socială a Municipiului Timișoara, prin Cantina Socială din cadrul Complexului de servicii ”Sf. Francisc”


Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.
Conform Legii 292/2011 – Legea asistenței sociale, art. 39, lit. b) și c), autoritățile administrației publice locale au responsabilități în ”organizarea, administrarea și acordarea serviciilor sociale, iar atribuțiile pot fi externalizate către sectorul neguvernamental …” și în ” finanțarea serviciilor sociale, în condițiile legii - din bugetul local, din contribuția beneficiarului și/sau, după caz, a familiei acestuia, bugetul de stat, precum și din alte surse.” 
Având in vedere prevederile art. 8, alin. (1) si alin. (2) din Legea nr. 208/1997 privind cantinele de ajutor social: „Baza materiala necesara funcționarii cantinelor de ajutor social si controlul activității acestora se asigura de către consiliile locale,” și ”Finanțarea cantinelor de ajutor social se face din bugetele locale.”
Conform prevederilor Legii nr.208/1997 privind cantinele de ajutor social pot beneficia de serviciile acestora următoarele categorii de persoane:
a) copiii în vârsta de până la 18 ani, aflaţi în întreţinerea acelor familii al căror venit net mediu lunar pe o persoană în întreţinere este sub nivelul venitului net lunar, pentru o persoană singura, luat în calcul la stabilirea ajutorului social;
b) ţinerii care urmează cursuri de zi la instituţiile de învăţământ ce funcţionează în condiţiile legii, până la terminarea acestora, dar fără a depăşi vârsta de 25 de ani, respectiv 26 de ani în cazul celor care urmează studii superioare cu o durată mai mare de 5 ani, care se afla în situaţia prevăzută la lit. a);
c) persoanele care beneficiază de ajutor social sau de alte ajutoare băneşti acordate în condiţiile legii şi al căror venit este de până la nivelul venitului net lunar pentru o persoană singura, luat în calcul la stabilirea ajutorului social;
d) pensionării;
e) persoanele care au împlinit vârsta de pensionare, aflate într-una dintre următoarele situaţii: sunt izolate social, nu au sustinatori legali, sunt lipsite de venituri;
f) invalizii şi bolnavii cronici;
g) orice persoană care, temporar, nu realizează venituri.
Prin Anexa, la Hotărârea 903/2014, Nivelurile alocației zilnice de hrană pentru consumurile colective din instituțiile și unitățile publice de asistență socială destinate persoanelor adulte, persoanelor adulte cu dizabilități și persoanelor vârstnice, lit. B, nr.1 ”Cantinele de ajutor social – Nivelul alocației zilnice de hrană – lei/zi și persoană – 12,00 lei”  și nr. 3 ”Alte instituții publice de asistență socială cu regim rezidențial sau semirezidențial destinate persoanelor adulte, altele decât cele cu dizabilități – Nivelul alocației zilnice de hrană – lei/zi și persoană -  16,6.”, sumele pot fi indexate ca urmare a modificărilor intervenite în legislația specifică. 
         Centrul de Recuperare pentru Copii cu Dizabilități ”podul Lung” are ca scop prevenirea abandonului și instituționalizarea copiilor cu dizabilități, prin asigurarea pe timpul zilei, a unor activități de îngrijire, educație, recuperare (abilitare-reabilitare), recreere-socializare, consiliere, dezvoltare a deprinderilor de viața independentă, orientare școlară pentru copii, va acorda un număr de 25 porții de hrană.
Complexul de Servicii pentru persoane vârstnice ”Sf. Arh. Mihail și Gavril” are ca scop prevenirea și/sau limitarea unor situații de dificultate și vulnerabilitate, care pot duce la marginalizarea și excluziunea socială, promovând participarea persoanelor vârstnice la viață socială și cultivarea relațiilor interumane, va acorda un număr de 45 porții de hrană.
Scopul Centrul de asistență și recuperare pentru persoane aflate în dificultate este de a răspunde nevoilor sociale, precum şi celor speciale, individuale, familiale și de a acorda sprijin în vederea depăşirii situaţiilor de dificultate cauzate de boli cronice, a preveni şi a combate riscul de excluziune socială, a promova incluziunea socială şi a creşte calitatea vieţii beneficiarilor: persoane suferind de boala Alzheimer, boala Parkinson, persoane cu hemipareză, persoane care se recuperează în urma unui accident vascular cerebral și persoane adulte cu dizabilități, va acorda un număr de 40 porții de hrană.  
Scopul Centrul de zi “Sf.Nicolae” și Centrului de Zi oentru copiii străzii este prevenirea abandonului şi instituţionalizării copiilor care se află în situaţie de risc de separare de familia lor, urmărind menţinerea, refacerea şi dezvoltarea capacităţilor copilului şi ale părinţilor săi pentru depăşirea situaţiilor care ar putea determina separarea copilului de familia sa, vor acorda un număr de 50 porții.
Scopul Centrul de Socializare si Petrecere a Timpului Liber-Clubul Pensionarilor este de prevenire şi/sau limitare  a unor situaţii de dificultate şi vulnerabilitate, care pot duce la marginalizare sau excluziune socială, promovând participarea persoanelor la viaţa socială şi la cultivarea relaţiilor interumane. Beneficiarii centrului sunt persoane cu varsta peste 65 ani care beneficiaza de o pensie de limita de varsta, invaliditate sau anticipata  cu domiciliul/resedinta in municipiul Timisoara, va acorda un număr de 70 porții de hrană.
În scopul completării serviciilor sociale furnizate de Direcția de Asistență Socială a municipiului Timișoara, pentru a veni în sprijinul diverselor categorii de persoane aflate în dificultate din comunitatea noastră, care fercventează Centrul de Recuperare pentru Copii cu Dizabilități ”podul Lung”, Complexul de Servicii pentru persoane vârstnice ”Sf. Arh. Mihail și Gavril”, Centrul de asistență și recuperare pentru persoane aflate în dificultate, Centrul de zi “Sf.Nicolae” și Centrul de Socializare si Petrecere a Timpului Liber-Clubul Pensionarilor,

PROPUNEM:

Acordarea a 230 porții de hrană gratuită de către Direcția de Asistență Socială a Municipiului Timișoara, prin Cantina Socială din cadrul Complexului de servicii ”Sf. Francisc” - Centrului de Recuperare pentru Copii cu Dizabilități ”Podul Lung”, Complexului de Servicii pentru persoane vârstnice ”Sf. Arh. Mihail și Gavril”, Centrului de asistență și recuperare pentru persoane aflate în dificultate și Centrului de Socializare si Petrecere a Timpului Liber-Clubul Pensionarilor. 

   DIRECTOR GENERAL ADJUNCT,                           DIRECTOR GENERAL ADJUNCT,                               
           JR. RODICA SURDUCAN                                                      MARIUS MURARIU


            
*Sediu administrativ: Str. Ioan Plavosin Nr. 21 Tel/fax: 0256/286487 
Sediu social: Bulevardul Regele Carol I, nr.10 Tel/fax 0256/220583
	e-mail:asistentasocialatm@gmail.com
image1.png




image2.jpeg




